《内丘大风尘》
明代·陆深

沙曲风尘冉冉高，行行偏念圣躬劳。九天日月悬平野，万乘旌旗捲怒涛。

山势远随驯象辇，春光正满衮龙袍。侍臣亦有扬雄赋，欲奏河东愧二毛。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。